D Nationalratswahle im Herbscht 2003 händ zu wiitere empfindliche Schtimmeverluscht für dr Ruth Metzler ihre Partei CVP gfüehrt, während di rechtsbürgerlichi SVP wiederum schtarch zuegleit hät und Aaspruch uf en zweite Sitz i dr Landesregierig erhobe hät (Zauberformle). Tatsächlich hät d Bundesversammlig d Ruth Metzler am 10. Dezember als erschts amtierends Regierigsmitglied sit 1872 nöd wiedergwählt und hät de Christoph Blocher a ihri Schtell gsetzt.